Document ID: 32010D0618

KOMISIJAS LĒMUMS
(2010. gada 14. oktobris)
attiecībā uz summām, kuras pārskaita no valsts atbalsta programmām vīna nozarē uz vienotā maksājuma shēmu, kā paredzēts Padomes Regulas (EK) Nr. 1234/2007 noteikumos
(izziņots ar dokumenta numuru C(2010) 7042)
(Autentisks ir tikai teksts angļu, franču, grieķu, maltiešu un spāņu valodā)
(2010/618/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.za pantu,
tā kā:
(1)
Regulas (EK) Nr. 1234/2007 103.n pantā noteikts, ka pieejamo Kopienas līdzekļu piešķiršana, kā arī budžeta ierobežojumi valsts atbalsta programmām vīna nozarei ir izklāstīti minētās regulas Xb pielikumā.
(2)
Saskaņā ar Regulas (EK) Nr. 1234/2007 103.o pantu dažas dalībvalstis ir paredzējušas līdzekļu pārskaitījumu uz vienotā maksājuma shēmu vai arī ir paredzētas turpmākās izmaiņas to valsts atbalsta programmās.
(3)
Komisijas Regulas (EK) Nr. 555/2008 (2) 3. panta noteikumos paredzēts, ka dalībvalstīm jāpaziņo par turpmāku pārskaitījumu uz vienotā maksājuma shēmu līdz 1. decembrim pirms tā kalendārā gada, kurā to piemēros.
(4)
Skaidrības labad un saskaņā ar Regulas (EK) Nr. 1234/2007 103.za pantu Komisijai jāpublicē tās summas, ko attiecīgās dalībvalstis paziņo saskaņā ar Regulas (EK) Nr. 555/2008 2. un 3. pantu.
(5)
Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Summas, ko pārskaita no valsts atbalsta programmas uz vienotā maksājuma shēmu attiecībā uz 2010.-2013. finanšu gadu, ir noteiktas šā lēmuma pielikumā.
2. pants
Šis lēmums ir adresēts Grieķijas Republikai, Spānijas Karalistei, Luksemburgas Lielhercogistei, Maltas Republikai un Lielbritānijas un Ziemeļīrijas Apvienotajai Karalistei.
Briselē, 2010. gada 14. oktobrī

Labels: 17
19
5
7
6